ᱵᱚᱱᱫᱚᱨ ᱥᱮᱨᱤ ᱵᱮᱜᱟᱣᱟᱱ
ᱵᱚᱱᱫᱚᱨ ᱥᱮᱹᱨᱤ ᱵᱮᱜᱟᱣᱟᱱ (Jawi: بندر سري بڬاوان ; Malay: [ˌbandar səˌri bəˈɡawan]) (formerly known as Brunei Town)ᱫᱚ ᱵᱨᱩᱱᱟᱭ ᱥᱟᱞᱛᱟᱱᱟᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ᱾ ᱵᱚᱱᱫᱚᱨ ᱥᱮᱹᱨᱤ ᱵᱮᱜᱟᱣᱟᱱ ᱨᱮᱱ ᱢᱟᱹᱱᱢᱤ ᱮᱞ ᱫᱚ ᱑,᱐᱐,᱗᱐᱐᱾
ᱧᱩᱛᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱱᱫᱚᱨ ᱥᱮᱹᱨᱤ ᱵᱮᱜᱣᱟᱱ ᱧᱩᱛᱩᱢ ᱫᱚ ᱢᱟᱞᱚᱭ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱥᱮᱹᱨᱤ ᱵᱮᱜᱟᱣᱟᱱ ᱱᱚᱜᱚᱨ᱾ ᱥᱮᱹᱨᱤ ᱵᱮᱜᱣᱟᱱ ᱟᱹᱲᱟᱹ ᱫᱚ ᱥᱚᱝᱥᱠᱨᱤᱛ ᱟᱹᱲᱟᱹ ᱥᱨᱤ ᱵᱷᱚᱜᱚᱵᱟᱱ ᱠᱷᱚᱱ ᱦᱮᱡ ᱟᱠᱟᱱᱟ ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱵᱷᱚᱜᱚᱵᱟᱱ ᱟᱜ ᱢᱟᱨᱥᱟᱞ᱾ ᱵᱨᱤᱱᱟᱭ ᱨᱮᱱ ᱥᱩᱞᱛᱟᱱ ᱦᱟᱥᱟᱱᱚᱞ ᱵᱟᱞᱠᱤᱭᱟᱦᱚᱨ ᱨᱮᱱ ᱟᱡ ᱵᱟᱵᱟ ᱥᱩᱞᱛᱟᱱ ᱛᱮᱥᱟᱨ ᱳᱢᱳᱨ ᱟᱞᱤ ᱥᱟᱭᱯᱷᱩᱫᱫᱤᱱ ᱧᱩᱛᱩᱢ ᱛᱮ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱦᱩᱭ ᱟᱠᱟᱱᱟ᱾ ᱑᱙᱖᱗ ᱥᱮᱨᱢᱟ ᱨᱮ ᱥᱩᱞᱛᱟᱱ ᱡᱚᱠᱷᱚᱱ ᱥᱤᱝᱦᱟᱥᱚᱱ ᱠᱷᱚᱱᱮ ᱯᱷᱮᱰ ᱮᱱᱟ ᱩᱱ ᱡᱚᱠᱷᱚᱡ ᱟᱡ ᱫᱚ ᱨᱟᱡᱚᱠᱤᱭᱳ ᱩᱯᱟᱫᱷᱤ ᱦᱤᱥᱟᱹᱵᱛᱮ ᱥᱮᱹᱨᱤ ᱵᱮᱜᱟᱣᱟᱱ ᱧᱩᱛᱩᱢ ᱫᱚᱭ ᱦᱟᱛᱟᱣ ᱞᱮᱫᱟ᱾ ᱱᱚᱣᱟ ᱞᱟᱦᱟᱨᱮ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱵᱚᱱᱫᱚᱨ ᱵᱨᱩᱱᱟᱭ ᱥᱮ ᱵᱨᱩᱱᱟᱭ ᱴᱟᱣᱱ ᱛᱟᱸᱦᱮᱸᱠᱟᱱᱟ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱛᱩᱨᱩᱭ ᱠᱷᱚᱱ ᱮᱭᱟᱭ ᱥᱟᱭ ᱨᱮ ᱱᱤᱛ ᱟᱜ ᱥᱚᱦᱚᱨ ᱟᱲᱮ ᱨᱮ ᱢᱟᱞᱚᱭ ᱵᱟᱹᱱᱤᱡ ᱥᱮᱱᱴᱟᱨ ᱵᱮᱱᱟᱣ ᱞᱮᱱᱟ ᱟᱨ ᱱᱚᱸᱰᱮ ᱫᱚ ᱢᱤᱫ ᱡᱚᱠᱷᱚᱡ ᱦᱟᱹᱠᱩ ᱟᱲᱚᱛ ᱛᱟᱸᱦᱮᱸᱠᱟᱱ ᱢᱮᱱᱛᱮ ᱵᱟᱰᱚᱭ ᱧᱟᱢ ᱟᱠᱟᱱᱟ᱾ ᱵᱨᱩᱱᱟᱭ ᱜᱟᱰᱟ ᱟᱲᱮ ᱨᱮ ᱢᱟᱹᱱᱢᱤ ᱵᱟᱥ ᱨᱮᱱᱟᱜ ᱯᱟᱹᱦᱤᱞ ᱪᱤᱱᱦᱟᱹ ᱫᱚ ᱤᱨᱟᱹᱞ ᱥᱟᱭ ᱥᱮᱨᱢᱟ ᱨᱮ ᱧᱟᱢ ᱟᱠᱟᱱᱟ᱾ ᱱᱚᱝᱠᱟᱜᱮ ᱟᱨ ᱢᱤᱫᱴᱮᱱ ᱪᱤᱱᱦᱟᱹ ᱧᱟᱢ ᱞᱮᱱᱟ ᱠᱮᱢᱯᱚᱝ ᱟᱭᱟᱨᱮ, ᱡᱟᱸᱦᱟᱸ ᱡᱟᱜᱟ ᱫᱚ ᱱᱮᱛᱚᱜ ᱟᱜ ᱵᱨᱩᱱᱟᱭ ᱡᱟᱹᱫᱩᱜᱷᱚᱨ ᱟᱲᱮ ᱨᱮ ᱢᱮᱱᱟᱜᱼᱟ᱾
᱑᱕ ᱥᱟᱭ ᱥᱮᱨᱢᱟ ᱠᱷᱚᱱ ᱑᱖ ᱥᱟᱭ ᱥᱮᱨᱢᱟ ᱫᱷᱟᱹᱵᱤᱡ ᱵᱨᱩᱱᱟᱭ ᱥᱟᱢᱨᱟᱡᱡᱚ ᱡᱚᱠᱷᱚᱡ ᱯᱷᱤᱞᱤᱯᱟᱭᱤᱱ ᱨᱮᱱᱟᱜ ᱨᱟᱡᱽᱜᱟᱲ ᱢᱮᱱᱤᱞᱟ ᱟᱨ ᱚᱱᱟ ᱟᱰᱮᱯᱟᱥᱮ ᱮᱞᱟᱠᱟ ᱫᱚ ᱥᱩᱞᱛᱟᱱᱟᱛ ᱥᱟᱥᱚᱱ ᱨᱮᱜᱮ ᱛᱟᱸᱦᱮᱸ ᱠᱟᱱᱟ᱾ ᱑᱘ ᱥᱟᱭ ᱥᱮᱨᱢᱟ ᱥᱮᱡ ᱵᱨᱤᱴᱤᱥ, ᱮᱥᱯᱮᱱᱤᱥ, ᱰᱮᱱᱤᱥ ᱠᱩ ᱟᱜ ᱦᱮᱡ ᱛᱟᱭᱚᱢ ᱥᱟᱞᱛᱟᱱᱟᱛ ᱨᱮᱱᱟᱜ ᱥᱟᱥᱚᱱ ᱫᱩᱨᱵᱚᱞ ᱞᱮᱱ ᱠᱷᱟᱡ ᱱᱚᱸᱰᱮ ᱱᱟᱜ ᱢᱟᱹᱱᱢᱤ ᱮᱞ ᱒᱐,᱐᱐᱐ ᱨᱮ ᱯᱷᱮᱰ ᱞᱮᱱᱟ᱾
᱑᱘᱘᱘ ᱠᱷᱚᱱ ᱑᱙᱘᱔ ᱫᱷᱟᱹᱵᱤᱡ ᱯᱷᱩᱨᱜᱟᱹᱞ ᱧᱟᱢ ᱫᱷᱟᱹᱵᱤᱡ ᱵᱨᱩᱱᱟᱭ ᱫᱚ ᱵᱨᱤᱴᱤᱥ ᱥᱟᱥᱚᱱ ᱨᱮ ᱛᱟᱸᱦᱮᱸᱠᱟᱱᱟ᱾ ᱑᱙᱐᱖ ᱥᱮᱨᱢᱟ ᱥᱮᱡ ᱵᱨᱤᱴᱤᱥ ᱫᱚ ᱵᱨᱩᱱᱟᱭ ᱥᱟᱞᱛᱟᱱᱟᱛ ᱨᱮᱱ ᱢᱟᱹᱱᱢᱤ ᱠᱚ ᱚᱱᱟ ᱫᱤᱯ ᱨᱮᱱᱟᱜ ᱯᱟᱪᱷᱮ ᱥᱮᱡ ᱪᱟᱞᱟᱣᱞᱟᱹᱜᱤᱛ ᱠᱩ ᱩᱫᱜᱟᱹᱣ ᱠᱮᱛ ᱠᱳᱣᱟ ᱟᱨ ᱚᱱᱛᱮᱱᱟᱜ ᱚᱛ ᱦᱟᱥᱟ ᱛᱟᱸᱦᱮᱸᱱ ᱩᱯᱳᱡᱩᱜᱤ ᱠᱚ ᱫᱷᱩᱨᱟᱹᱣ ᱱᱟ᱾ ᱥᱩᱞᱛᱟᱱ ᱫᱚᱥᱟᱨ ᱢᱩᱦᱟᱢᱢᱚᱫ ᱡᱟᱢᱟᱞᱩᱞ ᱟᱞᱚᱢ ᱵᱨᱤᱴᱤᱥ ᱠᱳᱣᱟ ᱩᱫᱜᱟᱹᱣ ᱛᱮ ᱑᱙᱐᱙ ᱥᱮᱨᱢᱟ ᱨᱮ ᱯᱟᱪᱷᱮ ᱥᱮᱡ ᱢᱤᱫᱴᱮᱱ ᱯᱨᱟᱥᱟᱫᱮ ᱵᱮᱱᱟᱣ ᱠᱮᱫᱟ᱾ ᱤᱱᱟᱹ ᱛᱟᱭᱚᱢ ᱪᱤᱱᱟ ᱠᱩ ᱵᱟᱹᱱᱤᱡ ᱞᱟᱹᱜᱤᱫ ᱚᱸᱰᱮ ᱦᱤᱡᱩᱜ ᱠᱩ ᱫᱷᱩᱨᱟᱹᱣ ᱱᱟ᱾ ᱑᱙᱒᱐ ᱥᱮᱨᱢᱟ ᱥᱮᱡ ᱯᱟᱪᱷᱮ ᱥᱮᱡ ᱢᱤᱫᱴᱮᱱ ᱢᱚᱥᱡᱤᱫᱽ ᱟᱨᱦᱚᱸ ᱚᱲᱟᱜ ᱠᱚ ᱵᱮᱱᱟᱣ ᱮᱱ ᱠᱷᱟᱡ ᱚᱱᱟᱠᱩ ᱡᱟᱜᱟ ᱫᱚ ᱱᱚᱜᱚᱨ ᱦᱤᱥᱟᱹᱵᱛᱮ ᱞᱮᱠᱷᱟᱭᱱᱟ ᱟᱨ ᱚᱱᱟ ᱥᱮᱨᱢᱟ ᱜᱮ ᱚᱱᱟᱠᱩ ᱡᱟᱜᱟ ᱵᱨᱩᱱᱟᱭ ᱨᱮᱱᱟᱜ ᱨᱟᱡᱽᱜᱟᱲ ᱦᱤᱥᱟᱹᱵᱛᱮ ᱞᱮᱠᱷᱟᱭᱱᱟ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱱᱫᱚᱨ ᱥᱮᱹᱨᱤ ᱵᱮᱜᱟᱣᱟᱱ ᱫᱚ ᱵᱨᱩᱱᱟᱭ ᱜᱟᱰᱟ ᱮᱛᱚᱢ ᱟᱲᱮ ᱔°᱕᱓′᱒᱕″ ᱮᱛᱚᱢ ᱚᱠᱷᱟᱝᱥᱚ ᱟᱨ ᱑᱑᱔°᱕᱖′᱓᱒″ ᱥᱟᱢᱟᱝ ᱫᱨᱟᱜᱷᱤᱢᱟᱝᱥᱚ ᱨᱮ ᱢᱮᱱᱟᱜᱼᱟ᱾
ᱪᱤᱛᱟᱹᱨᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
Memorial depicting 60 in Arabic, to commemorate the Sultan Hassanal Bolkiah's 60th birthday
- Tomb of late Sultan Syarif Ali.JPG
Tomb of Sharif Ali, also known as Barkat Ali, the third Sultan of Brunei, who ruled 1426–1432
- Jalan Sultan City center BSB Brunei.JPG
Street view of Jalan Masjid Omar 'Ali Saifuddien
- Outside the Royal Regalia Building BSB.JPG
Outside view of the Royal Regalia Building
- Kampong Ayer Sungei Brunei.JPG
Sungai Brunei (Brunei River)
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱷᱮᱰᱟᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱛᱩᱢᱟᱹᱞ ᱦᱩᱲᱟᱹᱜ:Invalid
tag; no text was provided for refs named
pop_est
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn bam_Latn eng_Latn zsm_Latn zsm_Latn eng_Latn eng_Latn zsm_Latn zsm_Latn sat_Olck sat_Olck sat_Olck eng_Latn srd_Latn